
Előszó 


Az európai zsidókérdés megoldásának végső módozatai még olyanok 
előtt is ismeretlenek, akik egyébként a napi politika síkján szívesen foglal- 
koznak a zsidókérdéssel, sőt gyakran a zsidókérdés szakértőinek tüntetik fel 
magukat. Ma már mindannyian tudjuk, hogy a zsidókérdést nem csak 
Németországban, Olaszországban, vagy Magyarországon, de egész 
Európában véglegesen meg kell oldani. A végső megoldás módját azonban 
kevesen ismerik és gyakran azt gondolják, hogy egy-két erősebb-gyengébb 
rendelettel, törvénnyel már ki is merült a kérdésnek és a kísérő problémák- 
nak az a tömege, ami már majd kétezer esztendő óta izgatja Európa népeit. 

Legyünk tisztában ennek a kérdésnek roppant jelentőségével és végre 
valahára ismerjük el, hogy a zsidóság minden más fajtát felülmúló szívós- 
ságát és csökönyös hatalomvágyát csak az összes európai nemzetek közös 
összefogása és őszinte elhatározása törheti meg. 

Rosenberg Alfréd a zsidóság terveinek, céljainak és munkájának legala- 
posabb ismerője, mint a Frankfurtban székelő Zsidókérdést Kutató Intézet 
vezetője sok nagy munkája mellett ebben a kis füzetben rámutat a paleszti- 
nai zsidó államalapítási terv igazi hátterére és megcáfolhatatlan érvekkel 
bizonyítja a világ zsidókérdésének minden nemzetre és fajtára halálos tevé- 
kenységét. 

Rosenberg Alfréd, mint aN Német Nemzetiszocialista Munkáspárt egyik 
vezetője ebben az írásában nemcsak a maga, hanem a hivatalos német fel- 
fogást is ismerteti olvasóival. És ez a tény adja meg ennek a kis füzetnek 
igazi jelentőségét... 


1942. október hó. 


Fiala Ferenc 


A jelenlegi háború minden idők egyik legnagyobb kiterjedésű világküz- 
delme. Kimenetele nemcsak az európai, de az Európán kívül élő nemzetek 
sorsát is évszázadokra határozza meg. 

A kezdetben még kialakulatlan arcvonalak a külső erők dinamizmusá- 
tól hajtva másfél esztendő alatt félreérthetetlen irányba fejlődtek. A szem- 
ben álló felek nagyjából az 1914. éviek, bár néhány állam új állást vett ebben 
a harcban, hogy jövője biztosítása érdekében ott hatoljon, ahol azt nemzeti 
érdeke megköveteli. — A helyzet jellemzéséül a következő jelképre utalok. 
Douaumont — Verdun egyik legforróbb küzdelmeket átélt erődje — előtt 
hatalmas, tíz méter magas és harminc méter széles fehér kőfal áll. A fal 
közepén zsidó betűk alatt ez a szöveg olvasható: , A világ zsidói azoknak a zsí- 
dóknak az emlékére, akik az egyesült hatalmak oldalán véreztek hazáikért." Ennek 
az emlékműnek a felirata a zsidóság győzelmi mámorának a jelképe, de 
bizonyítéka annak is, hogy némely győzelemben a zsidóság mennyire fél- 
reismerte a világpolitikai helyzetet. Mert mindig, valahányszor a múltban 
egy nép odáig süllyedt, hogy a zsidó pénz már majdnem hatalmába kerítet- 
te, a győzelmi mámorától ittas zsidóság olyan kérkedő hencegésbe kezdett, 
amely az alapjában teljesen buta zsidó felfuvalkodottság igazi arcát felfedte 
és már egyedül ezzel is felidézte az ilyen fordított népi, ill. faji rétegeződés 
ellen támadó erkölcsi és politikai ellenállást. 

1919-ben azonban tulajdonképpen mégis igaza volt a zsidóságnak, 
mikor ezt a szemtelen feliratot elkészíttette, hiszen már 1914-ben befeje- 
zett tény volt a zsidó-brit nagytőke bekerítő háborúja azok ellen az államok 
ellen, amelyek múltjuk a vér és jelleme alapján ösztönösen, vagy öntudat- 
lanul tiltakoztak a zsidó pénz uralmának ilyen megnyilvánulása ellen. Az 
egykor Herzl Theodor által alapított s a világháborúban naggyá lett cionista 
mozgalom volt az élcsapata a nyílt fellépéstől itt-ott húzódó zsidó pénz- 
arisztokráciáknak. És ez a mozgalom valóban úgy dolgozott, ahogy azt 
alapítója kívánta. Ennek a Herzl Theodornak naplójában megtaláljuk azt a 


történelmi emlékiratot is, amelyet Herzl a világ zsidóságának nevében kül- 
dött lord Lansdowne-hoz és amelyben a világ zsidósága Nagy-Britannia 
támogatójául kínálja fel magát. 

Ebben az emlékiratban Herzl kijelenti, hogy — keveset számítva — 
mintegy tízmillió zsidó él a világon. Ezek természetesen nem állhatnak 
mindenütt nyíltan az angol lobogó alá, de mindannyian szíveikbe zárnák 
Angliát, ha nagy cselekedete által (a zsidó állam megalapítása) az egész zsi- 
dóság védura lenne. Egy csapásra — írja szó szerint Herzl — tízmillió olyan 
titkos és hűséges alattvalót kapna Anglia, akik szerte e világon minden 
elképzelhető hivatási ágban dolgoznak. Tűt és cérnát árulnak Kelet igen sok 
kis falujában, ott vannak a világ nagykereskedelmében is, az iparban és a 
börzén is, vannak közöttük tudósok; művészek, újságírók és minden más 
foglalkozást űzők. És ezek egyetlen adott jelre mind annak a nagylelkű 
nemzetnek a szolgálatára állanak majd, amelyik megvalósította az oly régó- 
ta vágyott kívánságot. Anglia tízmillió ügynököt kap, amelyek mindegyike 
nagyságot és befolyást jelent. Bárcsak megértené Anglia milyen értéket 
jelent számára, ha megnyeri a zsidó nép hajlandóságát!. 

A börze és a zsidó pénzarisztokrácia egyesülésének ebben a szellemé- 
ben alakult ki aztán a világháború előtti évtizedek politikája. Az is bizonyos 
azonban; hogy nem egy politikai kérdés maradt megoldatlan, hogy egyik 
másik nép abban a tévhitben élt, mintha népi sajátosságát és politikai sza- 
badságát csak az Angliával kötött szövetség keretében tudná biztosítani. 
Bizonyos emellett az is, hogy egyes, valójában zsidóellenes népek 1914- 
1918-ig azért állottak az Entente oldalára, mert közvetlen szomszédaikban 
nagyobb ellenséget véltek felfedezni. Meggyőződésünk azonban, hogy ezek 
a népek egyre jobban be fogják látni, — ha ugyan már be nem látták —, 
hogy az 1919-es versaillesi és a többi páriskörnyéki béke rájuk sem hozott 
áldást, hanem inkább lassú elvérzésüket eredményezte, hogy ezek a békék 
épp oly aljas művei voltak a zsidó pénzhatalmasságoknak, mint az a terv, 
amely nyolcvanmillió németet akart rabszolgává tenni, ami végeredmény- 
ben semmi más, mint egy szörnyű merénylet Európa és annak történelme 
ellen. 

Ma pedig, amikor a zsidó pénzhatalmasságoknak sikerült mégegyszer 
több nemzetet saját céljaik szolgálatában Németország elleni háborúba rán- 
gatni, vissza kell emlékeznünk egyes tényekre, még akkor is, ha azok csak 
szembeötlő szimbólumai egy bizonyos történeti állapotnak. Angliában az 
egész zsidóság természetesen Anglia mellé állt. Herzl Theodor álma az ú. 


n. Balfour deklaráció révén 1917. november 2-án teljesedésbe ment, mikor 
is Anglia a cionizmus vezére — Weizmann professzor — előtt vállalta hogy 
Palesztinában zsidó hazát alapít és ígéretet tett, hogy ennek a , Zsidó 
államnak" a megalapítása nem fogja veszélyeztetni a zsidóságnak a többi 
államokban már kivívott jogait. Az Egyesült Államokban a pénzügyeket 
angol részről a Rothschildok tartották kézben és a zsidó világsajtó egy- 
hangúlag szállt síkra a brit-zsidó pénzarisztokrácia győzelméért. 
Franciaországban Clemenceau mellett Georges Mandel (eredetileg 
Rothschild Jerobeam) működött, mint a Németország elleni gyűlölet 
állandó szítója és Clemaneau bizalmának teljes letéteményese. Ez a Mandel 
végül is 1939-ben Reynaud alatt belügyminiszter lett és mint ilyen a legkí- 
méletlenebbül üldözött minden népi szellemű és egy okosabb politika 
érdekében küzdő franciát. A világháború alatt a francia pacifistákat is a zsidó 
Ignace ítélte el és amikor ez később meghalt, temetésekor úgy a francia kor- 
mány, mint a zsidóság mélységes köszönetüket nyilvánították, mert a 
francia békepártiak százait börtönözte be, vagy juttatta vérpadra ez a zsidó. 
Észak-Amerika azért lépett be a háborúba, mert a zsidó Morgan és nagy- 
bankár társai elszakíthatatlan szálakkal voltak összefűzve az angol nagytőké- 
vel, Wilson rendeletére minden zsidó és nemzsidó bankot és pénzintézetet 
alárendeltek egy csupa zsidó pénzeszsákból álló társaságnak, amelynek 
vezetője a zsidó Baruch Bernát volt Ez a Baruch teljes ellenőrzést gyakorolt 
az Egyesült Államok ipara felett és besúgói ott voltak az ú. n. szabad ame- 
rikaiak minden vállalkozásánál; vezérkarával a világzsidóság olyan hírszol- 
gálati irodáját építette fel, amilyenre még nem volt példa. Ez után pedig 
Wilsont, aki állítólag a békét akarta és akit békeapostolként választottak 
meg, könyörtelenül előtérbe tolták. És amikor a fegyverrel és lőszerrel 
megrakott Luzitániát megtorpedózták, akkor felhangzott a harci kiáltás a 
német barbarizmus ellen és a pénz diktatúrájának fenntartása érdekében az 
amerikai népet harcba küldték Európába! — A versaillesi béketanácskozás- 
ra utazó Wilson elnök kíséretében nem kevesebb, mint 117 zsidó volt, és 
amikor a békekonferencia összeült, amelynek az élén az ú. n. hármak, vagy 
négyek tanácsa állott és amikor a tárgyalók a különböző nyelvek miatt nem 
értették meg egymást, akkor a zsidóság a tanácskozásokhoz a zsidó 
Mantoux tanárt csempészte be tolmácsnak, hogy az ő révén értesülhessen 
a tanácskozások legbizalmasabb dolgairól is. Hogy azután akár a párizsi 
Mandel, akár a londoni Sasson, vagy a Wilson zsidók egyike adta tovább a 
tudósítást; nem fontos, nem is tudjuk, — tény azonban, hogy mindhárom 


tanács vezető zsidajai megegyeztek abban, hogy egy zsidónak tolmácsként 
minden, még a legbizalmasabb tanácskozáson is jelen kell lennie. 

Miközben pedig az egyik oldalon elkerülhetetlennek tartották a harcot, 
addig a másik oldalon álló Németország ezekkel a hatalmakkal szemben 
távolról sem volt kellőképpen felfegyverkezve. De épp ilyen természetes, 
hogy amíg az egész zsidóság Angliáért, New-Yorkért és Franciaországért 
izgult, addig a németországi zsidóság —, ha a kezdet kezdetén a hazafias 
fellángolás láttán tartózkodó is volt — az első politikai és katonai nehézsé- 
geket arra használta fel, hogy megkezdje a Német Birodalom elleni haza- 
áruló akciók első sorozatát. Szükségtelen bővebben emlékeztetnem arra az 
ezer és ezer esetre, amely még élénken él mindannyiunk emlékezetében: 
Lévy Pál és Cohn szociáldemokrata képviselők viselt dolgaira, a különleges 
bizalommal felruházott Rathenau Walther kaján szavaira (aki különben az 
amerikai zsidó Baruchéhoz hasonló helyzetét a német nép legborzalmasabb 
kifosztására használta fel), arra a bárdolatlan káromlásra, amelyet az ú. n. 
régi zsidók támogatása mellett árasztott Németországra egy keletgalíciai 
zsidó söpredék. Ezek a dolgok azonban mind elősegítették a németség 
ébredését és ráeszméltek a zsidó szellem igazi lényegére. Ellenálló erejük 
pedig a legátütőbb erővel a Nemzetiszocialista Német Munkáspártban 
érvényesült. 

A dolgok ilyen állása mellett magától értetődik, hogy a németországi 
zsidóság minden erejével azt a politikát támogatta és védelmezte, amely a 
német népet évtizedekre szólóan arra ítélte, hogy minden munkájával rab- 
szolgasorsban a zsidó és nemzsidó pénzhatalmasságok érdekeit szolgálja. 
Ebben az időben lehetséges volt még egy olyan cikk megjelenése is, (az 
egyik frankfurti zsidó újságban), amely az 1921-ben összeült washingtoni 
konferencia alkalmából azt írhatta, hogy ez a kongresszus készíti elő az 
angolszászok világuralmát s ennek mi, németek csak örülhetünk! Amilyen 
félreérthetetlenül és szemtelenül fogalmazta meg annak idején Herzl 
Theodor lord Landsdownehoz intézett memorandumát, éppoly szemtelen 
nyílsággal magasztalta a német nyilvánosság előtt az akkor legnagyobb zsidó 
lap az angolszász-zsidó világhatalmat, mint amely majd irányítja az egész 
nagynémet birodalom sorsát is. 

Ezt mi láttuk, átéltük és megismertük. De képtelenek voltunk elhinni, 
hogy a német történelem valaha is a piszoknak, az erkölcsi és politikai 
süllyedésnek ilyen mélypontjára juthasson; ez az egyre erősödő felismerés 
állította aztán fokozatosan a küzdőtérre a jellemes férfiakat, nőket és a 


német ifjúságot, tudva, hogy ez a zsidó uralom csak addig tarthat, ameddig 
ellene nem fordul egy bátor és a pénz befolyásától független energia. Ezt a 
harcot mi, más politikai összeütközések és harcok mellett tizennégy eszten- 
deig álltuk s minden alkalmat megragadtunk és kihasználtunk, hogy a kor- 
rupciónak ezt a piszoktanyáját kitakarítsuk, a zsidóság látszólag megingat- 
hatatlan lépését néhány nap alatt megdöntsük, és hogy majdnem egy évszá- 
zadig tartó zsidó befolyás után a német nép sorsának intézője a birodalom- 
ban ismét maga a német nép legyen! Ezt 1933-ban elértük! A nürnbergi 
törvények világtörténelmileg is forradalmi jelentőségűek és a nemzetiszo- 
cializmus feladata őrködni azon, hogy 1918. november 9-e soha többé visz- 
sza ne térjen Németországba, és soha többé; akár csak hasonló zsidó ura- 
lom be ne rendezkedjék a birodalomban. Nem szabad megtörténnie annak, 
hogy — amint azt Herzl jövendölte — német földön egy idegen hatalom 
, hűséges alattvalói" mint , német állampolgárok" éljenek és hírszerzői, 
zsidó kémei legyenek idegen céloknak, mégkevésbbé, hogy még egyszer 
valaha olyan szemtelen emléket állíthassanak fel, mint amilyen 
Douaumontban. áll! Eléggé megedződtünk a harcban, hogy minden 
ellágyulás nélkül folytassuk a már egyszer próbát állt harcos politikánkat. 
Ha az elején azt írtam, hogy a kis nemzetek egy része Anglia, 
Franciaország, és az Egyesült Államok oldalán vélte nemzeti szabadságát 
elérni, úgy ez kezdetben valóban ilyennek is tűnt fel. De, 1919 nem hozott 
békét az európai kontinensnek, meggyőződésünk szerint egyenesen arra 
törekedtek, hogy az európai szárazföldet minél jobban atomizálják. A nagy cél 
olyan erőelosztás megteremtése volt, amely adott pillanatban kellő 
nyomatékkal tudjon fellépni az ellen az államcsoport ellen, amely bizo- 
nyos ellenállást akar kifejteni a páriskörnyéki békeszerződésekkel szemben. 
Ami pedig a látszólag felszabadított államokban lévő zsidóuralmat illeti, 
arról a húsz éves európai politika áttekintése után megállapíthatjuk, hogy 
ezt a mozgalmat, mely a zsidók kényszer emancipációjával a balkán álla- 
mokban kb. 90 éve kezdődött, könyörtelenül tovább folytatták. Mikor pél- 
dául a XIX. században Románia , szabad hercegség" lett, akkor a liberális 
államférfiak, élükön az angol zsidó lord Beakosfield-del (Disraeli) arra 
kényszerítették ezt az államot, hogy minden pálinkás vagy más zsidajának 
teljes jogú állampolgárságot adjon. Maga az Alliance Israelite Universelle 
hozta később nagy büszkeséggel nyilvánosságra a berlini konferencián sze- 
replő képviselőinek ezirányú levelezését. Ezekből a levelekből kiderült, 
hogy az Alliance megbízottjai úgy Disraelivel, mint a német zsidó 


Bleichröder Bankárral beható tárgyalásokat folytattak a látszólag felszabadí- 
tott Balkán államok kizsákmányolására vonatkozólag. 

Ezekben az évtizedekben több világosan látó román, köztük egy 
nagyobb csoport képviselő emlékirattal fordult az akkori államok liberális 
kormányaihoz, melyben előre megjövendölték ennek a lépésnek gazdasági 
és politikai következményeit, amelyek később sajnos be is következtek. 

Hasonló folyamaton esett át Német-Ausztria is, amelynek lakossága 
ösztönösen védekezett a trón, az oltár és a zsidóság szövetsége ellen. 1919 
után Ausztriának is végig kellett mennie a korrupciónak ezen a piszkos 
útján, ami ellen mi Németországban tizennégy esztendeig küzdöttünk. 
Magától értetődik, hogy az ú. n. győztes államoknak is drágán kellett meg- 
fizetniök a zsidóság segítségét. A fontosabb zsidó gócok Angliában is erőre 
kaptak és azoknak a minisztereknek, akik valóban angol érdekek szolgálatá- 
ban állottak, minduntalan meg kellett bukniok a közvetve zsidó érdekeket 
szolgáló politikusok miatt. Németországnak azonban zsidó pénzarisztokrá- 
ciája és zsidó sajtója mellett még a nemzetközi nagy zsidó kizsákmányolási 
politika költségeit is viselnie kellett. 

Ha ma Londonból, vagy New-Yorkból ismét a szabadság és a humani- 
tás agyoncsépelt frázisait halljuk, akkor az alábbi döntő mozzanatra hívom 
fel a figyelmet. Wilson nem mint magánszemély, hanem mint az Amerikai 
Egyesült Államok elnöke hirdette meg a maga 14 pontját: Ez a 14 pont volt 
az alapja az 1918. évi fegyverszüneti egyezménynek, miután négy hétig tár- 
gyaltak róla. Az alappontokat az Entente éppúgy elfogadta, mint 
Németország. Ezt a 14 pontot később mind Páris, mind London egyszerű- 
en megtagadta, szisztematikusan elárulta. Az Egyesült Államok elnöke nem 
tartotta be hivatali szavát és ma a német nép szemében, mint szószegő sze- 
repel. Az Egyesült Államoknak húsz évi idejük volt arra, hogy jóvá tegyék 
volt elnökük bűnét, illetve, hogy a demokrácia szószegését kikorrigálják. 
Valójában azonban épp az Egyesült Államok állottak a német nép kizsákmá- 
nyolóinak élére. Amit mi harci éveink alatt Dawes jóvátételnek, vagy Young 
egyezménynek neveztünk, az tulajdonképpen az angol demokrácia és a 
Rothschild köztársaság bajonettjeire támaszkodó kizsákmányolási politika 
volt arra, hogy Németországot bizonytalan évtizedekre a többi államok 
munkarabszolgájává tegyék. Gúnyosan mondotta ebben az időben az egyik 
amerikai szenátor, hogy Németországban az asszonyokat is az ekék elé 
lehet fogni. A német jóvátételi pénzekkel sok virágzó várost, óriási ipartele- 
peket építettek Franciaországban; ezekkel alapítottak angol gyárakat, ezek a 


pénzek folydogáltak kamatként vissza New-Yorkba és úgy látszott hogy ez 
a pénzfolyam minden időkre biztos, gond- és munkanélküli, kényelmes és 
örökké tartó pénzforrása lesz az Egyesült Államok minden bankárjának. 
Ez az a szabadság, amelyet Roosevelt, mint Wilson méltó utóda annyit 
emleget. Hogy Roosevelt igazi lényére rávilágítsunk, meg kell említeni, 
hogy legutóbbi tárgyalásai során egyetlen egy esetben sem tudta nélkülöz- 
ni zsidó tanácsadóit és a döntő kérdéseknél kizárólag rájuk hallgatott. Már 
1933-ban a zsidók emlékérmet verettek Roosevelt tiszteletére. Az érem 
egyik oldalán Roosevelt feje, a másik oldalon pedig, mintegy jelzéséül 
annak, miért is kell neki küzdenie, a hatágú zsidó csillag volt. Roosevelt 
kötelességéhez híven állandóan zsidó tanácsadókkal veszi magát körül: 
Ezek közé tartozik a bécsi Frankfurter Félix zsidó professzor, aki a zsidó 
ügyvédek utánpótlási ügyeinek a kurátora, ő gondoskodik arról, hogy ezek 
a zsidók az Egyesüli Államok minden fontosabb hivatalába bejussanak. Ma 
ő a legfelsőbb szövetségi bíró, közeli barátja az elnöknek Rosenmann 
Sámuel, a new-yorki legfelsőbb bíróság tagja, továbbá a jelenleg pénzügy- 
miniszter: Henry Morgenthau, az USA törökországi volt nagykövetének a 
fia. Ehhez a Morgenthauhoz intézett nemrégiben rádiótelegrammot a 
szaloniki Bnai-Brith zsidó szabadkőműves nagypáholy. A sürgönyben a 
páholy megköszöni nagy testvérének, Morgenthaunak azt amit a világ zsi- 
dóságáért, illetve a görög zsidókért tett. Ha az ember Roosevelt beszédeit 
olvassa, akkor fejcsóválva állapítja meg a beszéd kultúrálatlanságát és annak 
belső következetlenségeit. Rögtön megértjük azonban e beszédek legala- 
csonyabb rendűségét, ha tudjuk, hogy ezeket a beszédeket a demokrata párt 


propagandafőnöke: a zsidó Charles Michelsohn írja. — Es ezzel a zsidó 
konzorciummal és munkatársaival —, akiket név szerint felsorolni órák 


kellenének — kezdte meg Roosevelt az úgynevezett szociális újítások beve- 
zetését. Az Egyesült Államok népe több mint húszmillió dollárt adott ezek- 
re a kísérletezésekre. És Amerikában, a világnak egyik nyersanyagokban 
szinte kimeríthetetlen részében ma mégis tízmillió munkanélküli ődöng az 
utcákon. Egy bizonyítékkal több, hogy micsoda őrültség szociális reformo- 
kat olyan faj fiaival végrehajtani, mely faj lényegében egyetlen csepp 
szociális érzék sincs, de annál több a népek kiuzsorázására való hajlam. 

Az amerikai elnök, aki elődjének, Wilson elnöknek babérjait óhajtja fel- 
frissíteni, nemrégiben Hollywoodban — ebben a rettenetesen nagy giccs 
filmvárosban járt. A filmesek gyűlésén tartott felszólalásában kijelentette, 
hogy az amerikai szabadságideált az amerikai film közelítette meg a 

legjobban. Roosevelt bizonyára tudta, hogy miért pont a mai időkben 
hangsúlyozta ki ennyire az amerikai film jelentőségét. Egyszerűen azért, 
mert az amerikai filmgyártás száz-százalékig zsidó kézben van: Marcus 
Loew, Adolph Zukor, Samuel Goldwin, Carl Laemmle, Louis Zelnick, 
Louis Mayer, Wiliam Fox stb. Minden filmprodukciót ezek az emberek 
csinálnak, — s így ténylegesen egyáltalában nem beszélhetünk amerikai, 
hanem csak zsidó filmről. Ha ezt a tényt a maga őszinte valóságában 
vizsgáljuk, akkor meg kell állapítanunk, hogy azok a férfiak, akik valamikor 
vérük hullásával végezték a hódítás pionír munkáját, ma csak csendes 
szemlélői lehetnének olyan dolgoknak, ami ellen valamikor minden ere- 
jükkel küzdöttek. Mert azt állítani, hogy a régi amerikai szabadság pionírjai 
ugyanazért a szabadságért harcoltak, amit ma az ízléstelen amerikai filmvál- 
lalatok jelentenek, ez — enyhén szólva — az elképzelhető legocsmányabb 
halottgyalázás. És hogy ezt pont az amerikai köztársaság elnöke mondja, ez 
olyan szimbólum, amít a világ népei sohasem felejthetnek el. 

Ha mi, németek az amerikai filmekkel kapcsolatos viszonyunkat 
vizsgáljuk, akkor az amerikai szabadság eszmének ezzel a , megnyilatkozá- 
sával" szemben a következőket mondhatjuk: sok amerikai filmet, amennyi- 
ben azokban valóban amerikai színészek játszottak, megmosolyogunk, 
mert értékelni tudjuk az amerikai helyzetkomikumot, megértjük a társadal- 
mi iróniát és az öngúnyt is, de alapjában mégis olyan érzéssel ültünk a 
moziban, amivel az ember a legjobb esetben is legfeljebb egy cirkuszi elő- 
adásra megy. De azt se mondhatjuk éppen véletlennek, hogy az új zsidó- 
amerikai szabadságeszme nemzeti hősének a zsidó Charlie Chaplint állítot- 
ták a tömegek elé. Soha, egyetlen németnek sem jutna eszébe komolyan 
hinni, hogy az amerikai filmeknek ez az ízléstelen bohóckodása jelenti egy 
nép igazi szabadságát. Roosevelt hollywoodi beszéde csak megerősíthet 
bennünket abban a hitünkben, hogy védekeznünk kell a fehér faj és általá- 
ban minden kultúrfajta ilyen szellemi elfajzása ellen. Egyébként pedig, ha 
az ú. n. amerikai kultúráról beszélünk, akkor még egyet meg kell állapíta- 
nunk: egész Amerikának még ma sincs állami operaháza. A Metropolitan 
operát tőzsdések egy csoportja tartja fenn. Chicagoban is hasonló a helyzet. 
Máskülönben pedig 130 millió ember úgynevezett kultúráját néhány ván- 
dorszínész ápolja. Miközben az állítólag barbár Németország minden vala- 
mire való város, egy jó operaház és megfelelő drámai színház fenntartására 
törekszik, addig a világnak ez a legnagyobb országa még csak meg sem 
próbálta, hogy legalább az alapköveit rakja le egy eljövendő kultúrfejlődés 

lehetőségének. Ami a nagy gondolkodókat, szobrászokat és költőket illeti, 
hasonló a helyzet. Ezzel szemben az egész világot édeskés és hazug 
giccsművekkel árasztják el: amelyek talán tetszenek a Broadway 
emberkeverékének, aki azt hiszi, hogy ezek a nevetséges kiállítású revüor- 
giák jelentik a szabadságot és kultúrát, az igazi kultúrember elött azonban 
csak a roppant zuhanás tényét igazolják. 

Roosevelt úr jól tudja, hogy neki is azon az úton kell haladnia, mint 
amelyen Wilson haladt. Ezt az utóbbit is az amerikai nép akkor választotta 
elnökéül, amidőn megígérte neki, hogy békéről és szociális jólétről fog 
gondoskodni. Roosevelt úr is tehát a már előbb említett zsidókon kívül 
mintegy pokoli szimbólumaként a pillanatnyi világhelyzetnek — ugyanazt 
a zsidót választotta fegyverkezési programja diktátorául, mint elődje: az 
öreg Baruch Bernátot! Ezzel az Egyesült Államok ipara ma ugyancsak zsidó 
spiclirendszer befolyása alatt áll és a becsapott amerikai népet ma ugyan- 
azokkal a hazugságokkal csalják az Európa elleni háborúba, mint 1917-ben, 
elfeledtetvén, hogy Amerika végeredményben Európának köszönheti létét! 
Csakhogy London és New-York uralkodó zsidó és pénzhatalmasságai ma 
egyben tévedtek. Mi ugyanis nagyon jól tudtuk, mikor 1933-ban 
Németországban letörtük a zsidók uralmát, hogy ezzel magunkra zúdítjuk 
a világ zsidóságának feneketlen gyűlöletét. Ezzel a gyűlölettel azonban, — 
amennyiben ez bizonyos állami körökkel volt kapcsolatos — sok dolgunk 
közepette nem igen törődtünk. Így kellett viselkednünk, mert még meg 
volt a lehetősége annak, hogy e fölött a nagy zsidó világpolitika fölött előbb, 
vagy utóbb mégis csak győzedelmeskedik egyik-másik nép legsajátosabb 
érdeke. Így kellett tennünk, hiszen a lehetősége mégis csak fennállott 
annak, hogy Franciaországban, vagy Angliában felülkerekedjenek azok az 
erők, amelyek belátják a versaillesi békemű őrületét és elkezdik a küzdel- 
met az ellen az egész Európát megsemmisítő politika ellen. Ez alatt a húsz 
esztendő alatt minden államban valóban megfigyelhettük jó néhány bátor 
ember ilyen irányú tevékenykedését. De mi még ekkor sem akartuk elmér- 
gesíteni a helyzetet azzal, hogy más államok valamelyik zsidó miniszterét 
vagy más hasonló személyiségét támadjuk. Ezt átengedtük az előbb említett 
erők játékának, de mindig figyelemmel kísértük az eseményeket és minden 
eshetőségre felkészültünk, mert reméltük, hogy a többi népek is találnak 
majd valamilyen kiutat. Ehelyett azonban meg kellett érnünk, hogy a világ 
összes fővárosaiban új zsidó bojkott- és szennyirodalom nőtt naggyá elle- 
nünk. Sőt sok kis állam is, amelyik bennünket állandóan fennhéjázón ki 

akart oktatni — s nagyrészt még ma is szeretne — mérték nélkül bocsátotta 
hirdetőoszlopait és kirakatait az ellenünk irányuló heccpropaganda 
rendelkezésére. Ezeknek a nemzeteknek azonban, amelyek ezt tudták, sőt 
elősegítették, ma nincs joguk panaszkodni azért, mert területükön német 
csapatok állanak. És végezetül a zsidóság megfeledkezett arról, hogy ma 
már nem olyan egyszerű a világot felsorakoztatni Németország ellen, mert 
a 14 évig tartó nemzetiszocialista harci időszak más nemzetek harci idősza- 
kává is lett! Azok a nemzetek, amelyek ma Németország oldalán állanak, 
belátták, hogy az ő igazi érdekeiket többé nem lehet összeegyeztetni a zsidó 
és egyéb pénzhatalmasságok érdekeivel. És ahelyett, hogy Németország 
bekerítése sikerült volna a német nemzetiszocialista forradalom és haderő 
majdnem egész Európát egyesítette a zsidó és egyéb pénzhatalmasságok 
fenyegető hatalma elleni küzdelemben. Az 1940-es év azért játszott döntő 
jelentőségű szerepet az egész nagy népi világforradalomban, mert ekkor 
vertük tönkre a Rothschild köztársaság csapatait, mert azóta vette birtoká- 
ba visszaverhetetlenül a német hadsereg a La Manche csatornát és az 
Atlanti-óceán partvidékét és azóta vette védelme és oltalma alá az egész 
északi térséget. 

Ezért lelt egy óriási átalakulás roppant háborújává az a háború, amelyet 
a német hadsereg Hitler Adolf vezetésével vív. Nemcsak a francia forrada- 
lom gondolatvilágát adja át a múltnak, hanem megállítja azt a tervszerű vér- 
fertőzést is, amelyet a zsidóság és csatlósai immár több mint száz esztendő 
óta végeznek Európa népei között A zsidókérdést, mely 200 esztendő óta 
megoldatlan feladata az európai népeknek, a nemzetiszocialista forradalom 
mind Németország, mind egész Európa számára meg fogja oldani! És ha 
fölmerül a kérdés: milyen formában, — erre a következőket válaszoljuk. 
Az utóbbi évtizedben igen sok szó esett a zsidókérdés megoldását célzó 
zsidóállamról és a cionizmus jámbor emberek előtt még talán ma is ártal- 
matlan kísérletként szerepel, amellyel maga a zsidóság úgy látszik meg 
akarja oldani a zsidókérdést. A valóságban azonban sohasem létezett zsidó 
állam s a jövőben sem lesz soha! A földgolyó többi népeitől eltérően a 
zsidóság nem vertikális — tehát minden foglalkozási ágat felölelő — tago- 
zódás, hanem ellenkezőleg horizontális réteg, amely a többi nép keblén 
belül a szellemi és anyagi áruközvetítő szerepét sajátította ki magának. 
Másodszor pedig a zsidóállam céljaira kiszemelt Palesztina egyáltalán nem 
alkalmas arra a célra, hogy ott önálló államot létesítsenek. Túlságosan kicsi 
ahhoz, hogy 15 millió embert befogadjon, tehát már ezért sem alkalmas a 

zsidókérdés megoldására. Igaz, hogy a cionizmus tulajdonképpeni célja 
nem is a zsidóságnak egy államban való összefogása volt, hanem ma is egész 
más célokat hajszol. Palesztinában egy törvényes zsidó állam formájában a 
tiszta zsidókból álló világközpontot akarták megvalósítani, hogy aztán a 
nagy nemzetközi konferenciákon a zsidó nemzet képviselői mint teljes 
jogú tárgyalófelek jelenhessenek meg. Emellett Palesztinából egy, a Közel- 
Kelet ellen irányuló hatalmas gazdasági felvonuló terepet akartak alkotni. 
Harmadszor pedig ez a zsidó állam lenne hivatva betölteni a menedékvár 
szerepét, azaz a világ többi államaiból kiutasított zsidók itt találnának 
otthont, hogy aztán új névvel, és új útlevéllel felszerelve olyan államban 
folytassák bomlasztó munkájukat, ahol még nem voltak. Végül pedig 
egyáltalában nem gondoltak arra, hogy a Németországban, Angliában, 
Franciaországban és Amerikában élő zsidók állampolgári jogait csak a leg- 
kisebb mértékben is megrövidítsék. A zsidók ugyanis megtartották volna 
német, angol, francia, stb. állampolgárságukat és így közelebb jutottak 
volna a térnélküli zsidó államhoz: Palesztina lett volna a tiszta zsidó köz- 
ponti állam és a zsidó pénzarisztokrácia ott ült volna mégis minden más 
európai állam kormányrúdjánál. Ez az álom azonban már véget ért! 

Most a mi feladatunk, hogy jól és alaposan átgondoljuk, hogyan és 
miként akarjuk elhelyezni a világ zsidóságát. Ez semmi esetre sem történ- 
het meg egy önálló állam formájában, csak abban az elgondolásban, amit én 
zsidó rezervációnak nevezek. Reméljük, hogy a jövő államférfiai megtalál- 
ják a végleges megoldás módját és lassan-lassan bekövetkezik a zsidóság 
végleges letelepítése oda, ahol tapasztalt rendőri felügyelet mellett a zsidó- 
ságot rászoktatják arra a munkára, amit eddig ők csak a nemzsidók köteles- 
ségének tartottak. 

Ennek a gyakorlati megvalósításáról, továbbá letelepítésére alkalmas 
helyről az utóbbi évek során természetesen sokat beszéltek. Nem 
szükséges ezeket a részleteket újból megtárgyalnunk. A megoldás egy elkö- 
vetkezendő tárgyalás feladata lesz. Gondoljuk meg azonban a lépésnek a 
lényegét: a zsidóságnak minden európai államban úgyszólván határtalan 
uralma után mindezen államoknak milyen óriási átállítást kell majd keresz- 
tülvinniük, hogy ezt a zsidó fajt majd kétezer éves élősködés után száműz- 
zék a kontinensről. Ez mutatja, hogy milyen óriási politikai és világnézeti 
forradalom az, amely ma Európában végbemegy. Itt mutatkozik meg a 
fascizmussal egyesült nemzetiszocializmus nagysága, amely egy régi kort 
zár le és egy új világot indít el a maga győzelmes útján. Ez az új kor az 

élet minden kérdését mérlegre teszi és megalkotja egy jövendő élet 
követelményeit. A kérdések középpontjában pedig a zsidókérdés áll, 
amelynek megoldása döntő feltétele Európa népei újjászületésének. 

Így áll ma több vonatkozásában is világosan előttünk a zsidókérdés, 
mint a nemzetek tisztaságának problémája ami semmi egyéb, mint a sajátos 
nemzeti hagyományok szükségszerű védelme, mindazon népek előtt, 
amelyek még súlyt helyeznek kultúrájukra és jövőjükre. Ez pedig azok szá- 
mára, akik a zsidó pénzdiktatúra alatt képtelenek megoldani szociális 
problémáikat, egyelőre gazdasági probléma. Egyben azonban politikai 
kérdés is, mert igen sok államban még nem kristályosodott ki a zsidóság 
pénzügyi hatalmának a letörésére irányuló döntő akarat. Végezetül 
történelmi-világnézeti kérdés is, amelyet akkor adtak fel az európaiaknak, 
amikor az első zsidó Rómába vándorolt. Ezek a problémák teljes egészük- 
be megoldásra kerülnek. Mi, nemzetiszocialisták pedig az eddigi 
kérdésekre máris egyöntetűen azt feleljük: Németország számára akkor nyer 
megoldást a zsidókérdés, amikor az utolsó zsidó is elhagyta már a nagynémet életteret! 

És most, hogy Németország minden vérével és népisége erejével 
egyszer és mindenkorra megtörte Európában a zsidóság uralmát, és 
gondoskodott arról, hogy ne csak Németország, de egész Európa is meg- 
szabadulhasson a parazita zsidóságtól, most — úgy gondolom — minden 
európainak megmondhatjuk már, hogy Európa számára csak akkor nyer 
megoldást a zsidókérdés, amikor a legutolsó zsidó is elhagyta végre az európai 
kontinenst. 

Teljesen mindegy, hogy egy ilyen programot öt, tíz, vagy húsz esztendő 
alatt hajtunk-e végre. Korunk közlekedési viszonyai elég fejlettek ahhoz, 
hogy az összes népek segítségével és közreműködésével ilyen nagyszabású 
áttelepítési tervet megvalósíthassunk. És meg is fogjuk valósítani a problé- 
ma megoldását, aminek szükségességét már harcunk első napján előre 
láttuk, — bár akkor még utópistáknak neveztek bennünket — s amit ma 
mint reálpolitikusok is vallunk. Ennek a kérdésnek a megoldásában min- 
den nemzet érdekelt. És a szenvedély minden erejével kell kijelentenünk: 
nem tűrhetjük tovább, hogy a zsidó nagytőke a maga mocskos ujjaival 
mégegyszer beleavatkozzék akár Németország, akár pedig bármelyik euró- 
pai nép ügyeibe. Nem tűrjük tovább, hogy a német városokban és falvak- 
ban német gyermekek helyett zsidó és néger basztardok szaladgáljanak. 
Nem tűrjük tovább, hogy az európai népek ősi kultúráját zsidó újságírók 
fölényes hangon szidalmazzák és sárba rántsák. Nem tűrjük ezeket a dol- 

gokat; mert különben semmivé válna tizennégy esztendős harcunk és nyolc 
éves építő munkánk, sőt az is megtörténhetne, hogy pár évtized múlva a 
régi méreg újra hatni kezdene. Ebben a tisztító munkában még Roosevelt 
úr sem tud bennünket megakadályozni, akárhogy fog is össze Baruchhal és 
ponyvagyártó filmzsidajaival. Ellenkezőleg épp ez a kihívás, amellyel a 
zsidó parazita szellem ma a maga számára akarja kisajátítani a szabadság 
gondolatát, új ellenállásra sarkalja a német karaktert. A világtörténelem leg- 
nagyobb katonai szervezete — Hitler Adolf hadserege — gondoskodik 
majd arról, hogy örökre és végképp végétvesse annak az őrült kísérletnek, 
amely a fehér fajt még egyszer a zsidó nagytőke szolgálatában Európa ellen 
akarja vonultatni. Mikor Schopenhauer azt írta: ,a zsidók hazája a többi 
zsidó", akkor azt értette ez alatt, hogy a zsidó hatalmi törekvések nem a 
földért, a rögért, a kultúráért és az államért dolgoznak, hanem azért hogy 
világgazdasági és világpolitikai vonatkozásban megteremtsék az összekötte- 
tést a zsidóság egyes nagy parazita települései között. Hitünk, hogy ez a 
háború a népek nagy biológiai tisztító forradalmát is jelenti és egyszer majd 
azok a népek is belátják Németország igazát, amelyek ma ellenünk harcol- 
nak és a háború végén rájönnek arra, hogy Németország ügye egyben az 
európai kontinens ügye is, a fehér faj ügye is; sőt a földgolyó minden 
kultúrfajának ügye is; mindazoké, akik kultúrájukért és állami létükért 
küzdenek. Így, ha majd egyszer józan ésszel felosztják ennek a földgolyónak 
nagy élettereit, reméljük megjön végre a népek számára a békének, jólétnek 
és munkalehetőségnek az a zavartalansága, amelyet évtizedekig a zsidóság- 
nak soha ki nem merülő élősdi ereje rontott meg. 

Ezért tekintjük mi ma is a zsidókérdést az együttes európai politika 
legfontosabb problémájának, amelyet meg kell oldanunk és amelyet meg is 
fogiunk oldani. És nemcsak reméljük, de tudjuk is, hogy ennek az óriási 
tisztító munkának a végén Európa népei mind, valamennyien egy úton 


fognak haladni. 

